శేషయ్యగారిపల్లి అంజనప్ప

శేషయ్యగారిపల్లి అంజనప్ప పౌరాణిక పాత్రలను నటించే రంగస్థల నటుడు,కళా సేవకుడు.

జీవిత విశేషాలు
శేషయ్యగారిపల్లి అంజనప్ప అనంతపురం జిల్లా ఎగువ గంగిరెడ్డిపల్లి నందు వీరప్ప, చిన్న నాగమ్మ పుణ్య దంపతులకు 1981 జూన్ 11 తారీఖున మొదటి సంతానంగా జన్మించాడు. ప్రాథమిక విద్య ప్రభుత్వ పాఠశాల గంగిరెడ్డిపల్లి లోను, హైస్కూల్ విద్య కణేకల్ లోను, ఇంటర్ APSWR జూనియర్ కళాశాల మలుగూరు లోను పూర్తిచేసాడు. బి.యస్సీ., యం.యస్సీ., బి.ఈడి. పట్టాపొందాడు.

రంగస్థల ప్రస్థానం
చిన్నప్పటి నుండి కళలన్నా,కళారూపాలన్నా అమితమైన ప్రేమ.పిల్లవాడైనా పెద్దల దగ్గర కూర్చొని పురాణాలు,బయలు నాటకాలు, చెంచునాటకాలు, సత్యహరిశ్చంద్ర, తోలుబొమ్మలాట, కోలాటం వంటి జానపదాల వివరాలను అడిగి తెలుసుకొనే వాడు. వాటిని సమయస్ఫూర్తి గా అప్పుడప్పుడు మిత్రులతో చర్చించేవారు. గ్రామంలో నాటకాల రికార్డింగులు వినిపిస్తే చాలు అన్నం కూడా తినకుండా నాటక శాల దగ్గరే గడిపేవాడు. ప్రతి సన్నివేశంలోని ఆంతర్యాన్ని అవగాహన చేసుకొని అందులో పాటలు, పద్యాలు పాడుకుంటు ఉండేవాడు.

 నటించిన పాత్ర  
సత్య హరిచంద్ర

 ‘తేనె తెలుగు’ కళావేదిక  
నాటక రంగ సాహిత్యాన్ని, కళాకారుల వివరాలను భద్రపరచడమే గాక పది మందికి పంచాలనే తపనతో స్నేహితులు, శిష్యుల కోరిక మేరకు ‘తేనె తెలుగు’ పేరుతో యూట్యూబ్ ఛానల్ ను అంజినప్ప ప్రారంభించారు. అంతరించిపోతున్న కళారూపాలకు జీవం పోయాలనే లక్ష్యంతో కళాకారులను గుర్తించి 2021లో కళాభిషేకం పేరుతో కార్యక్రమాన్ని చిత్రీకరించి, యూట్యూబ్ లో ఉంచాడు. ఉమ్మడి తెలుగు రాష్ట్రాలతో పాటు కర్ణాటక, రాష్ట్రాల్లోని గ్రామీణ కళాకారులను 500 మందికి పైగా ముఖాముఖి కార్యక్రమాలు నిర్వహించడమే కాక, వారిని సన్మానించాడు. వారి ప్రతిభను ప్రపంచానికి చూపిస్తున్నాడు. ఎంతో వ్యయప్రయాసల కోర్చి అనేక ప్రాంతాలను సందర్శించి అక్కడి రంగస్థల కళాకారులను 30–40 నిమిషాల నిడివి వీడియోల ద్వారా మనకు పరిచయం చేస్తున్నాడు.

పురస్కారాలు
 రాయల సీమ కో ఆర్డినేషన్ కమిటి చే 'కళాప్రేమి' అవార్డు 
 విజయశ్రీ సాంస్కృతిక సేవా సంస్థ వారిచే 'అక్కినేని నాగేశ్వరరావు'అవార్డు
 సుబ్బరాజు నాట్య కళా పరిషత్ తిరుపతి వారిచే 'అశ్వం' అవార్డు

అధారాలు, మూలాలు
 https://www.youtube.com/watch?v=oAvQCokF0-g
 https://www.youtube.com/watch?v=7wzq5_rHA6o
 https://www.youtube.com/watch?v=xQHQ2dZ8LOc

బయటి లింకులు



వర్గం:1981 జననాలు
వర్గం:తెలుగు రంగస్థల దర్శకులు
వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:అనంతపురం జిల్లా రంగస్థల నటులు
వర్గం:ఆంధ్రప్రదేశ్ రంగస్థల నటులు